**Alan Letang** (Renfrew, Ontario, 4. rujna 1975.) kanadski je profesionalni hokejaš na ledu. Igra na poziciji lijevog beka, a trenutačno je član hrvatskog KHL Medveščaka koji se natječe u KHL-u. Odigrao je četrnaest utakmica u NHL-u za Dallas Stars, Calgary Flames i New York Islanders. 1993. godine od strane Montreal Canadiensa bio je rangiran kao 203. od ukupno 600 igrača, odnosno, našao se čak u visokom 8. krugu od njih ukupno 20 unutar kojih se rangiraju igrači prema uspjesima na odigranim utakmicama.

Karijera
--------

Letang u dresu Medveščaka
### Amerika

Letang je rođen 1975. godine u gradu Renfrewu u saveznoj državi Ontario. Letang je svoju profesionalnu karijeru započeo u sezoni 1991./1992. igrajući za Cornwall Royals. Na NHL-ovu draftu prava na Letanga 1993. godine uzeli su Montreal Canadiensi, ali za *Habse* nije nikad zaigrao. U Ontario Hockey ligi igrao je do 1995./1996. nakon čega prelazi u AHL gdje igra dvije sezone. Preko AHL-a, Švicarske (Zug i Langnau) i Njemačke (Augsburg) zaradio je pozivnicu u Team Canada (reprezentaciju kanadskih igrača u Europi), ali i povratnu kartu u NHL. Svidio se legendarnom treneru Kenu Hitchcocku, koji ga je doveo u Dallas 1999. godine, ali Letang, defanzivno orijentirani bek, nije dobivao previše minuta na ledu te je odigrao svega 14 utakmica, nastupao je još za Calgary Flamese i New York Islanders. 

### Europa

U NHL-u je igrao od sezone 1999./00. do sezone 2004./2005. kada dolazi u Europu i igra za Hamburg Freezers u prvoj njemačkoj ligi. U njemačkom DEL-u i austrijskom EBEL-u (Hamburg, Nurnberg i Innsbruck), Letang je odradio odlične četiri sezone. Kao igrač Innsbrucka u sezoni 2008./09. u 54 susreta upisao je 5 golova i 16 asistencija. No, budući da je zbog novčanih problema Innsbruck isključen iz EBEL-a za narednu sezonu, te će igrati u drugoj austrijskoj ligi, Letang je potražio novi klub. 

U pripremama za sezonu 2009./10. potpisao je za novog člana EBEL-a hrvatski KHL Medveščak. Time je postao stožernim igračem obrane i kapetanom Medvjeda. U sezoni 2009./10. u EBEL-u Letang je odigrao 61 utakmicu, zabio 13 golova, te ostvario 21 asistenciju, a svega je samo 46 minuta skupio u kaznenim minutama izvan leda u svim utakmicama zajedno. Odmah po završetku sezone 20. ožujka 2010. prihvatio je ponudu vodstva kluba za produženje ugovora i odlučio još jednu sezonu provesti u Medveščaku.

Statistika karijere
-------------------

*Bilješka: OU = odigrane utakmice, G = gol, A = asistencija, Bod = bodovi, +/- = plus/minus, KM = kaznene minute, GV = gol s igračem više, GM = gol s igračem manje, GO = gol odluke*

| Sezona | Klub | Liga |   | Regularna sezona |   | Doigravanje |
| --- | --- | --- | --- | --- | --- | --- |
| OU | G | A | Bod | +/- | KM | GV | GM | GO | OU | G | A | Bod | +/- | KM | GV | GM | GO |
| 2009./10. | KHL Medveščak | EBEL | 25 | 2 | 9 | 11 | -5 | 8 | 0 | 0 | 1
 |  |  |  |  |  |  |  |  |  |

Izvori
------

1. ↑  „Alan Letang iz NHL-a pojačao Medveščak!". Arhivirano iz originala na datum 2014-05-04. Pristupljeno 2014-07-26.
2. ↑  Alan Letang novi »medvjed«[*mrtav link*]
3. ↑  „'Medvjedi' oštre zube: NHL igrač u dresu Medveščaka". Arhivirano iz originala na datum 2009-12-21. Pristupljeno 2014-07-26.
4. ↑  Letang i iduće sezone s Medvjedima

Vanjske poveznice
-----------------

|  |  |
| --- | --- |
|  | U Wikimedijinoj ostavi ima još materijala vezanih za: **Alan Letang** |

* Profil na The Internet Hockey Database
* Profil na Eurohockey.net

| * p
* r
* u
Trenutačni sastav Medveščak Zagreba |
| --- |
| 
Robert Kristan |
Michael Ouzas |
Andrej Vasiljević |
Vjačeslav Truhno |
David Brine |
Alan Letang |
Kenneth MacAulay |
Andy Sertich |
Dario Kostović |
Ivan Šijan |
Saša Martinović |
Frank Banham |
Sasha Pokulok |
Joel Prpic |
Mislav Blagus |
Ryan Kinasewich |
Geoff Waugh |
Greg Day |
Dominik Kanaet |
Donald MacLean |
Matt Siddall |
Tom Zanoški |
Mario Sertić |
Pascal Morency |
Sašo Rajsar |
Gal Koren |
trener: Marty Raymond
 |


***Alan Letang*** na Wikimedijinoj ostavi